เหตุการณ์ประท้วงรัฐบาลครั้งล่าสุด ส่งผลกระทบต่อเศรษฐกิจไทยอย่างไรบ้าง?
คำถามที่สื่อ และนักวิเคราะห์เศรษฐกิจให้ความสนใจในขณะนี้ ก็คือ เหตุการณ์การประท้วงรัฐบาลครั้งล่าสุดในประเทศไทย อาจส่งผลกระทบอย่างไรได้บ้
รายงานของสำนักข่าว Bloomberg อ้างคำกล่าวของ MarkMobius แห่งบริษัท Templeton Asset Management ที่ว่า ความปั่นป่วนทางการเมืองในประเทศไทย อาจก่อให้เกิดความเสี่ยงต่อการเติบโตของระบบเศรษฐกิจได้และว่าสิ่งที่ประเทศไทยจะต้องทำในระยะสั้น และระยะกลาง คือ ฟื้นฟูความเชื่อมั่นของผู้บริโภคและการลงทุน บริษัท Templeton Asset Management ซึ่งจัดการการลงทุนในประเทศไทยมาเป็นเวลานานราวๆยี่สิบปีแล้วมีสำนักงานใหญ่อยู่ที่เมือง San Mateo ในรัฐแคลิฟอร์เนียและควบคุมเงินทุนสำหรับการลงทุนในตลาดประเทศ ที่กำลังเติบโตมูลค่าสองหมื่นล้านดอลล่าร์ นักลงทุน Marc Faber ซึ่งตีพิมพ์รายงานการลงทุนที่เรียกชื่อว่าGloom, Boom and Doom ให้ความเห็นว่าสถานการณ์ทางการเมืองที่เป็นอยู่ จะทำให้มีนักลงทุนจากต่างประเทศน้อยลงและบรรดาผู้จัดการการลงทุนอาจจะขายหลักทรัพย์ที่ถือไว้ ตัวอย่างเช่น ธนาคาร Deutscheเสนอแนะให้ลูกค้าขายหุ้นของ Minor International ซึ่งเป็นเจ้าของโรงแรมใหญ่หลายแห่งในประเทศไทย รวมทั้ง JW Marriottที่ภูเก็ต และ The Four Seasons ในกรุงเทพฯ นักวิเคราะห์ของ CazenoveAsia Ltd. ก็มีความเห็นอย่างเดียวกันและกล่าวเสริมไว้ในรายงานด้วยว่า การใช้จ่าย และการเติบโตของเศรษฐกิจที่ชลอตัวลง เพิ่มโอกาสความเสี่ยงที่จะมีหนี้เสียเกิดขึ้นนักวิเคราะห์ของบริษัทนี้ แนะนำให้นักลงทุนขายหุ้นของธนาคารกสิกรไทย และกรุงไทย ในอีกด้านหนึ่ง FitchRatings สำนักจัดอันดับเงินตราต่างประเทศระยะยาวลดระดับของประเทศไทยลงจาก BBB+ เป็น BBB โดยอ้างความไม่สงบในประเทศมาเป็นเหตุผล รายงานข่าวของ Bloomberg คาดว่า Moody's Investors Service และ Standard& Poor's อาจดำเนินการอย่างเดียวกัน นอกจากความห่วงกังวลในเรื่องการลงทุนจากต่างประเทศแล้วภาวะเศรษฐกิจตกต่ำของโลกที่ส่งผลกระทบถึงการส่งออกของประเทศไทยและจำนวนนักท่องเที่ยวที่คาดว่าจะลดลง เป็นอีกสองเรื่องทางเศรษฐกิจ ที่รายงานข่าวในต่างประเทศหยิบยกมากล่าวถึง โดยทั่วไป การส่งออกมีสัดส่วนสูงถึง 70%ของผลิตภัณฑ์มวลรวมของประเทศในขณะที่การท่องเที่ยวทำรายได้ให้ประมาณ 12%และผลกระทบจากเหตุการณ์ที่เกิดขึ้น รวมทั้งจากภาวะเศรษฐกิจโลก ทำให้รัฐมนตรีกรจาติกวนิชย์ของกระทรวงการคลัง กล่าวในการให้สัมภาษณ์ทางโทรทัศน์ Bloomberg เมื่อวันที่ 14 เมษายนว่า เศรษฐกิจของประเทศอาจหดตัวลง3% ในปีนี้ แต่นักบริหารการลงทุน MarkMobius ยังมีความเชื่อมั่นในพื้นฐานทางเศรษฐกิจ และอนาคตของประเทศไทยในระยะยาวและว่า ตราบเท่าที่สถาบันสูงสุดของประเทศยังมีเสถียรภาพ ทรัพยากร-ธรรมชาติการส่งออก และเศรษฐกิจภายในของไทยเอง อาจช่วยให้ประเทศสามารถแก้ไขปัญหาทางการเมืองได้ในที่สุดและตามความเห็นของนักลงทุนผู้นี้ ในช่วงเวลา 77 ปีที่ผ่านมาได้เกิดการปฏิวัติมาแล้ว 21 ครั้งในประเทศไทยก็น่าจะหมายความว่า ประเทศไทยสามารถจัดการกับการเปลี่ยนแปลงทางการเมืองได้